Liikenne- ja viestintäministeriö

LVM lausuntopyyntö HE luotsauslain muuttamiseksi

Rajavartiolaitoksen esikunta toimii samalla sisäministeriön rajavartio-osastona ja se lausuu ehdotuksesta seuraavaa:

Ehdotusta on pidettävä kannatettavana Suomen merenkulun tulevaisuuden kehityksen näkökulmasta kuin myös kauppamerenkulun kilpailukyvyn tukemiseksi. Esimerkiksi merenkulun miehittämättömät alukset tulevat yleistymään nopeaa vauhtia. Rajavartiolaitos pitää tärkeänä ennakoivaa ja suunniteltua varautumista tähän kehitykseen, minkä vuoksi se kannattaa ehdotettua kokeilun aloittamista, mutta painottaa samalla riittävän seurannan ja vaikutusten arvioinnin toteuttamista. Kokeilu tulisikin aloittaa ns. turvallisilta väyliltä ja jättää toistaiseksi vaarallisia tai haitallisia aineita kuljettavat alukset sekä suuremmat matkustaja-alukset kokeilun ulkopuolelle.

Oikeudellisen osaston osastopäällikkö

Hallitusneuvos	Ari-Pekka Koivisto

Rajavartioylitarkastaja	Pertti Normia

Asiakirja on sähköisesti allekirjoitettu asianhallintajärjestelmässä. Rajavartiolaitos 19.02.2018 klo 13:36. Allekirjoituksen oikeellisuuden voi todentaa kirjaamosta.